Իրինա Կարտաշյովա

Իրինա Կարտաշյովա (, ), խորհրդային ռուս դերասանուհի։ ՌՍՖՍՌ ժողովրդական դերասան (1985)։

Կենսագրություն 
Իրինա Կարտաշյովան ծնվել է 1922 թվականին Պետրոգրադում։ 1933 թվականի դեկտեմբերի 31-ին ձերբակալվել, ապա 1937 թվականին գնդակահարվել է նրա հայրը՝ ԳԻՊՐՈՄԵԶ-ի գլխավոր տնտեսագետ Պավել Վասիլևիչ Կարտաշյովը։ Իրինան կարողացել է չորս տարի սովորել Լենինգրադի պարարվեստի ուսումնարանում, որից հետո մոր հետ Լենինգրադից աքսորվել են։ Աքսորավայրում ավարտել է միջնակարգ կրթությունը։ 1940 թվականին կարողացել է վերադառնալ Լենինգրադ և ընդունվել Լենինգրադի թատերական ինստիտուտ, սակայն 1941 թվականի սեպտեմբերի 8-ին վերջին գնացքով Լենինգրադից մեկնել է Սարանսկ փորձելով թաքնվել արտաքսումից։ Աշխատել է հիվանդանոցում։ 1942-1947 թվականներին եղել է Մորդովիայի պետական երաժշտա-դրամատիկական թատրոնի դերասանուհի։ Երկրորդ համաշխարհային պատերազմի տարիներին, որպես Մորդովիայի պետական երաժշտա-դրամատիկական թատրոնի համերգային բրիգադի անդամ, հանդես է եկել մարտնչող զինվորականների համար։ Եղել է Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։ 1947 թվականից աշխատել է Մոսսովետի անվան թատրոնում։

Մահացել է 2017 թվականին՝ Մոսկվայի իր տանը։

Ընտանիք 
 Ամուսին՝ Միխայիլ Պոգորժելսկի (1922-1995), դերասան
 Որդի՝ Դմիտրի Պոգորժելսկի (1951), լրագրող, պրոդյուսեր
 Թոռ՝ Ալեքսանդր

Պարգևներ, մրցանակներ 
 Ռուսաստանի Դաշնության ժողովրդական արտիստ
 «Աշխատանքի վետերան» մեդալ
 Բարեկամության շքանշան
 Պատվո շքանշան
 Հայրենական մեծ պատերազմի հաղթանակի 60-ամյակ» հոբելյանական շքանշան
 «1941-1945 թթ. Հայրենական մեծ պատերազմի հաղթանակի 50-ամյակ» հոբելյանական շքանշան
 Հայրենական մեծ պատերազմի հաղթանակի 65-ամյակ» հոբելյանական շքանշան
 «Մոսկվայի 850-ամյակի հիշատակի» մեդալ
 ՌԽՖՍՀ ժողովրդական արտիստ
 ՌԽՖՍՀ վաստակավոր արտիստ

Ծանոթագրություններ

Արտաքին հղումներ 
 Ирина Карташёва на сайте Театра им. Моссовета.
 Карташева Ирина Павловна — animator.ru

Ռուս դերասանուհիներ
Հայրենական մեծ պատերազմի մասնակիցներ
Վագանկովյան գերեզմանատանը թաղվածներ
Բարեկամության շքանշանի ասպետներ (Ռուսաստան)
Ռուսաստանի Դաշնության ժողովրդական արտիստներ
«Աշխատանքի վետերան» մեդալակիրներ
Պատվո շքանշանի ասպետներ (Ռուսաստան)
ՌԽՖՍՀ ժողովրդական արտիստներ
ՌԽՖՍՀ վաստակավոր արտիստներ
Խորհրդային դերասանուհիներ
Մոսկվայի 850-ամյակի հուշամեդալով պարգևատրվածներ